R. Zmajkovičová, poslankyňa: (2009-04-28):
V dňoch 21. až 23. apríla 2009 došlo k právnym udalostiam, ktoré majú nasledovný dopad na mandáty poslancov Národnej rady Slovenskej republiky. Po prvé. Poslanec Národnej rady Slovenskej republiky Viliam Veteška dňa 21. apríla 2009 zomrel. Dňom smrti poslanca Národnej rady Slovenskej republiky dochádza k faktickému zániku mandátu poslanca. Z toho dôvodu je možné konštatovať, že mandát poslanca Národnej rady Slovenskej republiky Viliama Vetešku zanikol dňom 21. apríla 2009. Poslanec Národnej rady Slovenskej republiky Viliam Veteška kandidoval na funkciu poslanca Národnej rady Slovenskej republiky na kandidátnej listine strany Ľudová strana – HZDS. Predseda Národnej rady Slovenskej republiky Pavol Paška svojím rozhodnutím č. 1079 z 22. apríla 2009 a rozhodnutím č. 1082 z 23. apríla 2009 vyhlásil podľa § 47 ods. 6 zákona č. 333/2004 Z. z. o voľbách do Národnej rady Slovenskej republiky v znení neskorších predpisov a § 10 ods. 2 písm. b) a e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že na zaniknutý mandát poslanca Národnej rady Slovenskej republiky Viliama Vetešku nastupuje za stranu Ľudová strana – HZDS dňa 27. apríla 2009 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006 náhradník Marián Haľko Ľudová strana  – HZDS. Po druhé. Poslankyňa Národnej  rady Slovenskej republiky Iveta Radičová dňa 23. apríla 2009 doručila predsedovi Národnej rady Slovenskej republiky písomné rozhodnutie o tom, že sa vzdáva mandátu poslankyne Národnej rady Slovenskej republiky. Dňom doručenia písomného rozhodnutia o vzdaní sa mandátu poslankyne Národnej rady Slovenskej republiky zaniká v súlade čl. 81 písm. b) Ústavy Slovenskej republiky jej mandát. Z toho dôvodu je možné konštatovať, že mandát poslankyne Národnej rady Slovenskej republiky Ivety Radičovej zanikol dňa 23. apríla 2009. Poslankyňa Národnej rady Slovenskej republiky Iveta Radičová kandidovala na funkciu poslankyne Národnej rady Slovenskej republiky na kandidátnej listine strany SDKÚ – Demokratická strana. Predseda Národnej rady Slovenskej republiky Pavol Paška svojím rozhodnutím č. 1086 zo  dňa  24. apríla   2009   vyhlásil podľa § 47 ods. 6 zákona č. 333/2004 Z. z. o voľbách do Národnej rady Slovenskej republiky v znení neskorších predpisov a  § 10 ods. 2 písm. b) a e) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že na zaniknutý mandát poslankyne Národnej rady Slovenskej republiky Ivety Radičovej nastupuje za stranu za stranu SDKÚ – Demokratická strana dňa 27. apríla 2009 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006 náhradník Ján Golian –  SDKÚ – Demokratická strana. Súčasne predseda Národnej rady Slovenskej republiky Pavol Paška svojím rozhodnutím č. 1083 z 23. apríla 2009 a 1087 z 24. apríla 2009 v súlade s § 57 ods. 1 písm. g) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov požiadal Mandátový a imunitný výbor Národnej rady Slovenskej republiky o preskúmanie dodržania podmienok nastúpenia náhradníkov podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z. a o podanie informácie o nastúpenie náhradníkov na zaniknuté mandáty poslancov Národnej rady Slovenskej republiky spolu so svojím návrhom Národnej rade Slovenskej republiky. Ako už bolo uvedené, dňom smrti poslanca Národnej rady Slovenskej republiky, respektíve vzdaním sa mandátu poslanca dochádza i k zániku jeho mandátu a je potrebné určiť jeho náhradníka v súlade s ustanoveniami zákona č. 333/2004 Z. z. o voľbách do Národnej rady Slovenskej republiky v znení neskorších predpisov. Podľa § 47 ods. 1 zákona č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z., ak sa uprázdni počas volebného obdobia mandát poslanca, nastupuje náhradník tej istej politickej strany alebo koalície podľa poradia, v akom bol uvedený na kandidátnej listine, pokiaľ nejde o nastupovanie náhradníkov, ktorí dostali aspoň 3 % prednostných hlasov. V súlade s § 47 ods. 6 zákona č. 333/2004 Z. z. o voľbách do Národnej rady Slovenskej republiky v znení neskorších predpisov predseda Národnej rady Slovenskej republiky vyhlási nastúpenie náhradníka do 15 dní po dni, kedy sa mandát uprázdnil. Na zabezpečenie požiadaviek vyplývajúcich z týchto predpisov a z citovaných rozhodnutí predsedu Národnej rady Slovenskej republiky vykonal Mandátový a imunitný výbor Národnej rady Slovenskej republiky tieto úkony. Po prvé. Mandátový a imunitný výbor sa oboznámil s rozhodnutím predsedu Národnej rady Slovenskej republiky č. 1079 z 22. apríla 2009 a č. 1082 z 23. apríla 2009, ktorým vyhlásil nastúpenie náhradníka na zaniknutý mandát poslanca Národnej rady Slovenskej republiky Viliama Vetešku za stranu Ľudová strana –  HZDS. Ďalej sa oboznámil s rozhodnutím predsedu Národnej rady Slovenskej republiky č. 1083 z 23. apríla 2009, ktorým požiadal v súvislosti s vyhlásením nastúpenia náhradníka na zaniknutý mandát poslanca Národnej rady Slovenskej republiky Mandátový a imunitný výbor Národnej rady Slovenskej republiky o preskúmaní podmienok nastúpenia náhradníkov na zaniknutý mandát podľa § 47 zákona č. 333/2004 Z. z. v znení neskorších predpisov z funkcie poslanca Národnej rady Slovenskej republiky o podaní informácie Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky. Súčasne sa oboznámil so zápisnicou Ústrednej volebnej  komisie o výsledku volieb do Národnej rady Slovenskej republiky 17. júna 2006 a zistil, že nastupujúci náhradník je uvedený v poradí kandidátnej listiny strany Ľudová strana – HZDS, tak ako ich vyhlásil predseda Národnej rady Slovenskej republiky vo svojich vyššie uvedených rozhodnutiach a spĺňa podmienky určené v § 47 ods. 1 citovaného zákona č. 333/2004 Z. z. v znení neskorších predpisov pre nastúpenie náhradníka na zaniknutý mandát poslanca Národnej rady Slovenskej republiky. Po druhé. Mandátový a imunitný výbor sa oboznámil s rozhodnutím predsedu Národnej rady Slovenskej republiky č. 1085 z 23. apríla 2009 a č. 1086 z 24. apríla 2009, ktorým vyhlásil nastúpenie náhradníka na zaniknutý mandát poslankyne Národnej rady Slovenskej republiky Ivety Radičovej za stranu SDKÚ – Demokratická strana. Ďalej sa oboznámil s rozhodnutím predsedu Národnej rady Slovenskej republiky č. 1087 z 24. apríla 2009, ktorým požiadal v súvislosti s vyhlásením nastúpenia náhradníka na zaniknutý mandát poslankyne Národnej rady Slovenskej republiky Mandátový a imunitný výbor Národnej rady Slovenskej republiky o preskúmanie podmienok nastúpenia náhradníkov na zaniknutý mandát podľa § 47 zákona č. 333/2004 Z. z. v znení neskorších predpisov s funkciou poslanca Národnej rady Slovenskej republiky a o podanie informácie Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslankyne Národnej rady Slovenskej republiky. Súčasne sa oboznámil so zápisnicou Ústrednej volebnej komisie o výsledku volieb do Národnej rady Slovenskej republiky zo 17. júna 2006 a zistil, že nastupujúci náhradník je uvedený v poradí kandidátnej listiny strany SDKÚ – Demokratická strana tak, ako ich vyhlásil predseda Národnej rady Slovenskej republiky vo svojich vyššie uvedených rozhodnutiach a spĺňa podmienky určené v § 47 ods. 1 citovaného zákona č. 333/2004 Z. z. v znení neskorších predpisov pre nastúpenie náhradníka na zaniknutý mandát poslankyne Národnej rady Slovenskej republiky. Po tretie. Podľa údajov vedených v podkladoch nastupujúceho náhradníka po a Marián Haľko sa narodil 6. 6. 1945 a má trvalé bydlisko v Prešove. Po b Ján Golian sa narodil 6. 5. 1950 a má trvalé bydlisko v Detve. Obaja menovaní náhradníci sú uvedení v poradí kandidátnej listiny politických strán zvolených vo voľbách v roku 2006 tak, aby mohli nastúpiť ako náhradníci za poslancov, ktorým zanikol mandát poslanca Národnej rady Slovenskej republiky. Po štvrté. Mandátový a imunitný výbor Národnej rady Slovenskej republiky vzal uvedené skutočnosti na vedomie a odporúča Národnej rade Slovenskej republiky prijať tieto uznesenia. Uznesenie Národnej rady Slovenskej republiky z 28. apríla 2009 k informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky. „Národná rada Slovenskej republiky berie na vedomie, po prvé, že poslanec Národnej rady Slovenskej republiky Viliam Veteška dňa 21. apríla 2009 zomrel a jeho mandát poslanca Národnej rady Slovenskej republiky zanikol dňom 21. apríla 2009. Po druhé, že predseda Národnej rady Slovenskej republiky svojím rozhodnutím č. 1082 z 23. apríla 2009 vyhlásil, že na zaniknutý mandát poslanca Národnej rady Slovenskej republiky Viliama Vetešku nastupuje za stranu Ľudová strana – HZDS dňa 27. apríla 2009 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 17. júna 2006 náhradník Marián Haľko Ľudová strana – HZDS. Po tretie. Informáciu Mandátového a imunitného výboru Národnej rady Slovenskej republiky o nastúpení náhradníkov na zaniknutý mandát poslanca Národnej rady Slovenskej republiky.“ Uznesenie Národnej rady Slovenskej republiky z 28. apríla 2009 k informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslankyne Národnej rady Slovenskej republiky. „Národná rada Slovenskej republiky berie na vedomie, že poslankyňa Národnej rady Slovenskej republiky Iveta Radičová sa dňa 23. apríla 2009 vzdala mandátu poslankyne Národnej rady Slovenskej republiky jeho písomným doručením predsedovi Národnej rady Slovenskej republiky, a preto jej mandát zanikol dňom 23. apríla 2009. Po druhé, že predseda Národnej rady Slovenskej republiky svojím rozhodnutím č. 1086 z 24. apríla 2009 vyhlásil, že na zaniknutý mandát poslankyne Národnej rady Slovenskej republiky Ivety Radičovej nastupuje za stranu SDKÚ – Demokratická strana dňa 27. apríla 2009 podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky dňa 17. júna 2006 náhradník Ján Golian SDKÚ – Demokratická strana. Po tretie. Informáciu Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslankyne Národnej rady Slovenskej republiky.“ Vážený pán predseda, prosím, otvorte rozpravu.